《题《复庄诗问》二章 其二》
清代·方成圭

诗天无际任穷搜，屈曲依人信足羞。谁与鲲鹏争变化，不随鹒足度春秋。

身逃绮劫仙应妒，手把灵符鬼亦愁。读罢怪来香一缕，邻梅枝过短墙头。

作者简介：（1785—1850）清浙江瑞安人，字国宪，号雪斋。嘉庆二十三年举人，官海宁州学正，升宁波府教授。精研小学，尤勤于校雠，官俸所入，购藏书数万卷。有《集韵考正》、《字鉴校注》、《韩集笺正》、《宝研斋诗钞》等。